
ДО
РАДОСЛАВ ГЕОРГИЕВ ЦВЕТКОВ 

Относно: Инвестиционно предложение (ИП) „Външно кабелно електрозахранване НН  1kV за „Жилищна сграда с гаражи и търговски обект“ в ПИ № 56722.666.1152, гр. Плевен“ 

		УВАЖАЕМИ ГОСПОДИН ЦВЕТКОВ,

Във връзка с Ваше уведомление с вх. № АО-4914/21.09.2026г., допълнено с                                 вх. № АО-4914-1/01.10.2026г. на РИОСВ – Плевен, за ИП  „Външно кабелно електрозахранване НН  1kV за „Жилищна сграда с гаражи и търговски обект“ в ПИ № 56722.666.1152, гр. Плевен“ на основание чл. 6а, т. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, приета с ПМС № 201/31.08.2007 год., с вс. изм. и доп.), Ви уведомявам следното:
ИП попада в обхвата на чл. 2, ал. 2 от Наредбата за ОС.
1. В ИП се предвижда външно кабелно електрозахранване НН 1kV за „Жилищна сграда с гаражи и търговски обект“ в ПИ № 56722.666.1152, УПИ XXIII-666.1152, кв. 424, гр. Плевен. Електрозахранването ще се осъществи от съществуващ ТП „536“, РL-0895, гр. Плевен. Съществуващ КРШ, захранването от гореспоменатия трафопост, ще се подмени с ново КРШ (7), като от него ще се изтегли нов кабел НН 1kV САВТ 3х185+95мм2. Новият кабел ще се изтегли в съществуваща тръбна мрежа, от СШ-1 и от СШ-7. Таблото ще се монтира на имотна граница в близост до СШ-7. Новият кабел ще премине през фундамента на ГЕТ през 2 бр. метални тръби ф108. Съществуващите кабели в съществуващ КРШ (5) ще се прехвърлят в новия КРШ (7). Таблото ще се пломбира, заземи и заключи. Дължината на кабела ще е 110 м, а дължина на трасето 101 м. Трасето на кабелната линия НН е изцяло в урбанизирана територия на гр. Плевен. Преминава през улица частна собственост. ИП не е свързано с промяна на начина на трайно ползване и/или на предназначението на имотите. Не се предвижда водовземане от повърхностни и/или подземни води. Няма да се променя съществуващата пътна инфраструктура. При реализацията на ИП образуваните земни маси ще се използват за обратен насип. Генерираните отпадъци от подмяна на съоръженията ще се предават за оползотворяване на лице притежаващо документи по чл. 35 от Закон за управление на отпадъците. ИП има за цел да захрани с ел. енергия УПИ XXIII-666.1152, кв. 424, имот с идентификатор 56722.666.1152 с вид територия „Урбанизирана“, НТП: Средно застрояване (от 10 до 15 m), площ 461 кв. м, кв. 424, парцел XXIII, съгласно КАИС – Портал за електронни услуги на АГКК.  
2. ПИ 56722.666.1152, гр. Плевен не попада в границите на защитени територии по смисъла на Закона за защитените територии.
3. ПИ 56722.666.1152, гр. Плевен не попада в границите на защитени зони по смисъла на Закона за биологичното разнообразие. Най - близко разположените защитени зони (на около 0,09 км) са:
- BG0000240 “Студенец”, за опазване на дивите птици, по чл.6, ал.1, т.3 и 4 от ЗБР, обявена със Заповед № РД-800/04.11.2008г. на МОСВ (ДВ бр.105/09.12.2008г.), изменена със Заповед № РД-67/28.01.2013г. на МОСВ (ДВ бр. 10/05.02.2013г.); изменена и допълнена със Заповед № РД-269/31.03.2021г. на МОСВ (ДВ бр. 41/18.05.2021г.);
- BG0000240 “Студенец”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, включена в списъка на защитените зони, приети с Решение № 122/2007г. на Министерски съвет (обн. ДВ, бр. 21/2007г.), изм. с Решение №615/2020 г. на Министерски съвет (обн. ДВ, бр. 79/2020г.), във връзка със Заповед № РД-269/31.03.2021г. на МОСВ (ДВ бр. 41/18.05.2021г.).
4. Така описаното ИП не може да бъде отнесен към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС).
С оглед гореизложеното, отчитайки местоположението (извън границите на защитени зони от мрежата Натура 2000, в урбанизирана територия) и характера на заявеното ИП при реализацията му няма вероятност от отрицателно въздействие върху защитени зони от мрежата „Натура 2000“, включително и върху най - близко разположените защитени зони BG0000240 “Студенец” и BG0000240 “Студенец”,, по отношение на:
•	Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитени зони BG0000240 “Студенец” и BG0000240 “Студенец”;
•	Трансформация на местообитания на видове, безпокойство или прогонване на видове, предмет на опазване;
•	Нарушаване целостта и целите на опазване на защитената зона;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в защитени зони BG0000240 “Студенец” и BG0000240 “Студенец”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.

	
				
С уважение, 

гр. Плевен, ул. “Ал. Стамболийски” 1А, 

)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

